سارس-كوڤ-2

ڤايروس كورونا الجديد 2019 (SARS-CoV-2 سارس-كوڤ-2) هوا نوع جديد من انواع فيروس كورونا اكتشف سنه 2019 فى مدينة ووهان ف الصين. بيسبب مرض اسمه كوڤيد-19
 اسم 
لما اتحدد ان فيه ڤايروس جديد بيسبب انفلونزا فى ووهان كان فيه اخبار انه هايتسما ڤايروس ووهان. ده ماحصلش عشان لما ڤايروسات تانيه اتسمت باسم اماكن زى انفلونزا اسبانى او حيوانات زى انفلونزا فراخ او انفلونزا خنازير حصلت تصرفات ضرت ناس معينه بسبب ستيجما المرض.

 مصدر الفيروس الجديد 

مصدر السلالة الفيروسية مش معروف لكن فيه احتمال انه ممكن يكون واحد من فيروسات كورونا المعروفه اللى بتصيب الحيوان ف الأصل . نتيجة لاصابة الانسان بيه الفيروس اتكييف و بئا قادر يصيب مشاكل كبيره ف الجهاز التنفسى و لكن ده مش مؤكد. السارس-كوڤ-2 ليه تشابه وراثى كبير مع فيروسات كورونا الخفاش ، و محتمل أن فيروسات كورونا الخفاش هيا اصل السارس-كوڤ-2 علشان الفيروس فيه شبه من فيروس موجود ف جنس رينولوفوس من خفافيش حدوة الحصان. اكتشف باحثين من جوانجتشو عينه من پانجولين ليها تسلسل حمض نووى فيروسى "مدور بنسبة 99٪" للسارس . عشان كده فيه احتمال ان حيوانات الپانجولين كان الوسيط فى تطور السارس-كوڤ-2 اللى خللاه يعدى البشر. الحمض النووى بتاع سارس 2 بيختلف ف حمض امينى واحد بس عن ڤايروس كورونا الپانجولين". حيوان الپانجولين محمى بحكم حسب القانون فى الصين ، لكن صيده عشان استخدامه ف الطب الصينى التقليدى بيحصل كتير. من منظور التصنيف ، SARS-CoV-2 بيتصنف على انة سلالة فيروسات من الأنواع كورونا المرتبطة بمتلازمة الالتهاب الرئوى الحاد (SARSr-CoV)... لما اتقارن الجينوم الكامل كان بالكتير 92 ٪ من الجينات مشتركة بين ڤايروس كورونا الپانجولين و سارس-كوڤ-2 ، و ده مش كفايه علشان اثبات أن الپانجولين هوه المضيف الوسيط.

 ايپديميولوچى 
حسب التسلسلات الجينومية المعروفة بتاعة سارس-كوڤ-2 ، السلالة قد اكتشفتها السلطات الصحية فى أسابيع من ظهورها بين السكان فى أواخر سنه 2019. ف الاغلب أول حالة اصابة معروفه كانت يوم 17 نوفمبر 2019. وانتشر الفيروس بعد كده لكل مقاطعات الصين و لاكتر من 100 دوله ف آسيا و اوروبا و امريكا الشمالية و امريكا الجنوبية وافريقيا و أوقيانوسيا. تم تأكيد انتقال الفيروس من شخص لشخص ف كل المناطق دى. يوم 30 يناير 2020،اعلنت منظمة الصحة العالمية سارس-كوڤ-2 حالة طارئة للصحة العامه، و يوم 11 مارس 2020 أعلنت منظمة الصحة العالمية أنه وباء عالمى.
 طفرات 
ڤايروس سارس-كوڤ-2 حصلت ليه طفرات منها واحده فى حيوان مينك.BMJ
 انتشار 
انتشار فيروس كورونا 2019 زى أى انتشار فيروس بيسبب البرد ؛ الهوا الملوث بالفيروس ، الافرازات التنفسيه. ڤايروس كورونا بينتشر ف الاساس الاولانى بين الأشخاص بطريقة مشابهة للأنفلونزا ، عن طريق رزاز الجهاز التنفسى من الكحه أو العطس. الفترة بين التعرض و ظهور الأعراض حوالى خمس أيام ، لكن ممكن تاخد من يومين لاربعتاشر يوم. مافيش دليل ان أن الفيروس بيتنقل عن طريق الهوا.WHO in Arabic مخاطر انتقال مرض كوڤيد-19 عن طريق براز الشخص المصاب بالعدوى محدوده.

 اعراض 

اعراض فيروس كورونا 2019 زى أعراض البرد زكام أو رشح ، احتقان حلق ، ارتفاع ف حرارة الجسم . لو اتطور لالتهاب رئوى يزيد معاه ضيق نفس و نهجان . وع شان فيروس جديد و جهاز المناعه مش متعود على وجوده مضاعفاته ووفياته أكتر ، و بالذات فى كبار السن والأطفال ومرضى نقص المناعه .

 وقايه 
 غسيل الايدين بالميه والصابون بشكل متكرر اذا كانت متوسخه بشكل واضح ، أو فرك الايدين بماده فيها كحول ( سايل/ سبراى ). الكحول والصابون بيقتلو الفيروس
 البعد بمسافة متر عن أى شخص بشكل سنه و خصوصا لو متصاب بالبرد أو بيكح أو بيعطس .
 العطس أو الكح فى منديل ، أو تغطية الوش بالدراع ، عشان منع انتشار الفيروس فى الجو أو نشر العدوى لغيرك و عدم العطس فى الايد عشان منع نقل الرذاذ.

 تطعيم 
آلاف العلما بيحاولو انتاج تطعيم مضاد للسارس-كوڤ-2. منظمة الصحه العالميه نشرت اسامى 41 مصل محتمل تحت التجربه عشان التطعيم على موقعها.
.EU USAToday:Thousands of scientists are racing to find a vaccine for coronavirus. 41 possibilities are in the works. الاخبار من التجارب لسه ماتعلنتش. احتمال ان مصل يكون متوفر بعد 12 او 18 شهر.

 شوف كمان 
 فيروس
 فيروس كورونا
 فيروس كورونا الشرق الاوسط

 لينكات برانيه 

 مصادر 

 نوتات 

تصنيف:امراض
تصنيف:فيروسات